
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 411 

28 Απριλίου 1994 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,280 στρεμμάτων στη 
θέση «Ράχη - Βελανιδιές» Συν. Χλωμού - Ριζού 
Επαρχίας Φιλιατών Ν. Θεσπρωτίας. 1 

Κήρυξη αναδασωτέας δημόσιας δασικής έκτασης εμ- 
βαδού εκατόν δέκα οκτώ στρεμμάτων και επτακο¬ 
σίων έξη τετραγ. μέτρων (118,706) στη θέση «Πέσι- 
μος» περιφέρειας Κοινότητας Κράψης Νομού Ιωαν- 
νίνων. 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή του Κόμβου ΚΙ 2 στη διασταύρωση της Ανα¬ 
τολικής Περιφερειακής οδού με την Ν. Διαγώνιο 


Θεσσαλονίκης. 3 

Εφαρμογή του άρθρου 1 του Ν. 653/77 «περί υποχρε- 
ώσεως των παροδίων ιδιοκτητών για τη διάνοιξη 

Εθν. Οδών κ.λ.π.» (ΦΕΚ 214/Δ/5.8.77). 4 

Αναγκαστική απαλλοτρίωση ακινήτων, ευρισκομένων 
παραπλεύρως των αντλιοστασίων Χατζηαργύρη 
στην περιοχή των Βορείων Συνοικιών του Δήμου Βό¬ 
λου για δημόσια ωφέλεια. 5 


ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης για την 
απαλλοτρίωση έκτασης στην Κοινότητα Λεπτής 


Ορεστιάδας Ν. Έβρου. 6 

Γνωστοποίηση παρακαταθήκης αποζημίωσης για την 
απαλλοτρίωση έκτασης στη Χώρα Σάμου _ .... 7 


Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Δραπετσώνας και που απαλλοτριώθηκε υπέρ 
και με δαπάνη του ΟΣΚ, με σκοπό την ανέγερση δι¬ 
δακτηρίου του 2ου Δ.Σ. Δραπετσώνας . 8 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου διανομής οικισμού 
Πολυδρόσου Ν. Αρτας . 9 


Τροποποίησή ρυμοτομικού σχεδίου Συν/σμού Αμπε- 


λίων Κοιν. Αμμοτόπου Ν. Άρτας .10 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1228 ( 1 ) 


Κήρυξη αναδασωτέας έκτασης 1,280 στρεμμάτων στη 
θέση «Ράχη - Βελανιδιές» Συν. Χλωμού - Ριζού Επαρ¬ 
χίας Φιλιατών Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις για διοικητική αποκέντρωση του Ν. 
3200/55 και Ν.Δ. 532/1970. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κλπ.» και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.1980. 

β) 182447/3049/24.9.1980. 

5. Την από 7.4.94 πρόταση του Δ/ντή Δασών περί κήρυ¬ 
ξης της έκτασης ως αναδασωτέας λόγω εκχέρσωσης αυ¬ 
τής και ιδιοποίησης από τον Ευαγ. Λαμ. Δάλλα. 

6. Το γεγονός ότι στην παραπάνω έκταση έλαβε χώρα 
εκχέρσωση της δασικής βλάστησης από πρίνο, σπάρτο, 
σχίνα με μηχανικό μέσο, αποφασίζουμε: 

Κηρύσσουμε αναδασωτέα με σκοπό την με φυσική ανα¬ 
γέννηση και αποκατάσταση της καταστραφείσης δασικής 
βλάστησης από εκχέρσωση τη δημόσια δασική έκταση εμ- 
βαδού 1.280 που βρίσκεται στη θέση «Ράχη - Βελανιδιές» 
Συν. Χλωμού - Ριζού, προσδιορίζεται από τα στοιχεία (Α, 
Β, Γ, Δ, Ε, Α) και έχει όρια: 

Ανατολικά: Με δημόσιες δασικές εκτάσεις 
Δυτικά: Με ιδιοκτησία ίδιου 
Βόρεια: Με ιδιόκτητες εκτάσεις 
Νότια: Με ιδιόκτητες εκτάσεις, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 13 Απριλίου 1994 
Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

Αριθ. 2255 (2) 

Κήρυξη αναδασωτέας δημόσιας δασικής έκτασης εμβα- 
δού εκατόν δέκα οκτώ στρεμμάτων και επτακοσίων έξη 
τετραγ. μέτρων (118,706) στη θέση «Πέσιμος» περι¬ 
φέρειας Κοινότητας Κράψης Νομού ΙωαννΙνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις: 

α. Του Ν. 3200/55 «περί διοικητικής αποκεντρώσε- 
ωςς», όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/1970. 

β. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας» και 
ειδικότερα: 

- Του άρθρου 37 

-Του άρθρου 38 

2. Τις διαταγές του Υπουργείου Γεωργίας: 

α. Με αριθμό 160417/1180/8.7.1980 και 

β. Με αριθμό 182447/3049/24.9.1980. 

3. Τη με αριθμό ΔΥ/6.4.1994 αναφορά και σχετική αυ¬ 
τοψία του Δασοπόνου Αθανασίου Μπαζούκα με την οποία 
προτείνεται η κήρυξη ως αναδασωτέας της αναφερομέ- 
νης στο θέμα δημόσιας δασικής έκτασης. 

4. Τη με αριθμό 18428/1.7.1992 απόφαση του Νο¬ 
μάρχη Ιωαννίνων, «περί ανάθεσης ασκήσεως αρμοδιοτή¬ 


των Νομάρχη», αποφασίζουμε: 

Κηρύσσουμε αναδασωτέα με σκοπό να επανέλθει στην 
προτέρα της κατάσταση με τεχνητή αναδάσωση τη δημό¬ 
σια δασική έκταση εμβαδού εκατόν δέκα οκτώ στρεμμά¬ 
των και επτακοσίων έξη τετραγωνικών μέτρων (118,706) 
στη θέση «Πέσιμος» της Κοινότητας Κράψης Νομού Ιωαν¬ 
νίνων. Η έκταση αυτή περιφράχτηκε ολόκληρη το έτος 
1992 και άρχισε η τεχνική της αναδάσωση από την υπηρε¬ 
σία μας, απεικονίζεται με στοιχεία (1-2-3-4-5-6-7-8 
-9-10-11 -12-13-14-15-16-17-18-19-1)στο 
συνημμένο διάγραμμα με κλίμακα 1:5.000, το οποίο απο¬ 
τελεί αναπόσπαστο μέρος της απόφασης αυτής. 

Η έκταση έχει όρια: 

Ανατολικά: Δημόσια δασική έκταση (Στεφάνια - Βουνό). 

Δυτικά: Δημόσια δασική έκταση. 

Βόρεια: Δημόσια δασική έκταση (Ρέμα «Πέσιμου» - 
Όρια Μεγ. Γοτίστας). 

Νότια: Δημόσια δασική έκταση (Πέτρα Γελαδάρη). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Απριλίου 1994 

Με εντολή Νομάρχη 
Ο Δασάρχης 
ΔΗΜΗΤΡΙΟΣ ΚΙΤΣΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 1034603/1929/0010 (3) 

Αναγκαστική απαλλοτρίωση ακινήτων για την κατασκευή 

του Κόμβου ΚΙ 2 στη διασταύρωση της Ανατολικής Πε¬ 
ριφερειακής οδού με την Ν. Διαγώνιο Θεσσαλονίκης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. τις διατάξεις του άρθρου 23 του από 25 Νοεμβρίου 
1929 Διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί 
υποχρεώσεως των παρόδιων ιδιοκτητών δια την διάνοιξη 
Εθνικών οδών κλπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979. 

4. Την 71/26.10.1993 (ΦΕΚ 834/27.10.1993 τ. Β') 
απόφαση του Πρωθυπουργού, περί «καθορισμού αρμο¬ 
διοτήτων του Αναπληρωτή Υπουργού ΠΕ.ΧΩ.Δ.Ε. Γιάννη 
Σουλαδάκη». 

5. Την 1026431 /268/0006Α/2.3.1994 (ΦΕΚ 154/ 
7.3.1994 τ. Β’) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του Κόμβου ΚΙ 2 στη διασταύρωση της Ανατολικής 
Περιφερειακής οδού με την Ν. Διαγώνιο Θεσσαλονίκης, 
έκτασης συνολικού εμβαδού 62.295 μ2 που βρίσκεται στο 
Νομό Θεσσαλονίκης και εικονίζεται με κλίμακα 1:500 στο 
από Απριλίου 1991 με αριθμό μελέτης 862 (αριθμό σχε¬ 
δίων 1 έως 5) κτηματολογικό διάγραμμα και στον αντί¬ 
στοιχο κτηματολογικό πίνακα της Διεύθυνσης Δ1 του 
Υπουργείου Περιβάλλοντος, Χωροταξίας και Δημοσίων 
Έργων, τα οποία έχουν συντάξει οι Δ. Γεραλής, Μ. Παπα- 
κώστα και Ε. Γκίνη και έχει θεωρήσει ο Διευθυντής της 
Διεύθυνσης Δ12 του εν λόγω Υπουργείου Κ. Δεσύπρης, 
στις 13.8.1991. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Πορτίδου Δήμητρα, 2) Κεραμοποιία 
«ΑΛΑΤΙΝΗ», 3) Τασούλης Λεωνίδας κ.λ.π. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δαπά¬ 
νες του προγράμματος Δημοσίων Επενδύσεων για έργα 
οδοποιίας, αρμοδιότητας Γενικής Γραμματείας Δημοσίων 
Έργων (αριθμός έργου 9071505, ΣΑΕ 071) και β) των πα¬ 
ρόδιων ιδιοκτητών που ωφελούνται με τις προϋποθέσεις 
του Νόμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1993 

01 ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Δ. ΓΈΩΡΓΑΚΟΠΟΥΛΟΣ ΓΙΑΝΝΗΣ ΣΟΥΛΑΔΑΚΗΣ 

-♦- 

Αριθ. Δ.483 (4) 

Εφαρμογή του άρθρου 1 του Ν. 653/77 «περί υποχρεώ¬ 
σεως των παρόδιων ιδιοκτητών για τη διάνοιξη Εθν. 
Οδών κ.λ.π.» (ΦΕΚ 214/Δ/5.8.77). 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Το Ν. 653/77 «Περί υποχρεώσεως των παροδίων 
ιδιοκτητών για τη διάνοιξη εθνικών οδών κ.λ.π.». 

2. Τις παραγράφους 9 και 10 του άρθρου 62 του Ν. 
947/79 «περί οικιστικών περιοχών» και το Π.Δ. 929/79 ως 
και το Ν. 960/21.8.79 και ιδιαίτερα την παρ. 4 του άρθρου 
9 δια των οποίων τέθηκαν σε εφαρμογή νέες διατάξεις 
Εθνικών οδών (νέες διανοίξεις, βελτιώσεις ή διαπλατύν- 
σεις) και επαρχιακών Δημοτικών και κοινοτικών (νέες δια¬ 
νοίξεις, βελτιώσεις). 

3. Την ανάγκη καθορισμού των περιπτώσεων εφαρμο¬ 
γής του άρθρου 1 του Ν. 653/77 σε οδούς που προβλέπε- 
ται εκτέλεση εργασιών βελτιώσεως ή διαπλατύνσεως, και 
αφού λάβαμε υπόψη. 

Την εγκεκριμένη μελέτη για βελτίωση του δρόμου Καρ¬ 
δίτσας - Αγρίνιου τμήμα: Καρδίτσα - Δέλτα Αγιοπηγής από 
Χθ 0+000 μέχρι 4+031.48 η οποία εγκρίθηκε με την αριθ. 
Δ. 1372/30.9.93 απόφαση Νομάρχη Καρδίτσας, αποφα¬ 
σίζουμε: 

Ορίζουμε όπως έχουν εφαρμογή οι διατάξεις του άρ¬ 
θρου 1 του Ν. 653/77 στη «Βελτίωση του δρόμου Καρδί¬ 
τσας - Αγρίνιου τμήμα Καρδίτσα - Δέλτα Αγιοπηγής» από 
Χθ 0+000 μέχρι Χθ 4+031.48. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καρδίτσα, 12 Απριλίου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. 1565 (5) 

Αναγκαστική απαλλοτρίωση ακινήτων, ευρισκομένων πα- 
ραπλεύρως των αντλιοστασίων Χατζηαργύρη στην πε¬ 
ριοχή των Βορείων Συνοικιών του Δήμου Βόλου για δη¬ 
μόσια ωφέλεια. 

ΤΟ Δ.Σ. ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 

ΥΔΡΕΥΣΗΣ - ΑΠΟΧΕΤΕΥΣΗΣ 
ΜΕΙΖΟΝΟΣ ΠΕΡΙΟΧΗΣ ΒΟΛΟΥ 

Με την υπ’ αριθ. 19/31.1.94 απόφαση του Διοικητικού 
Συμβουλίου της Δημοτικής Επιχείρησης Ύδρευσης - Απο¬ 
χέτευσης Μείζονος Περιοχής Βόλου, η οποία εγκρίθηκε 
με την υπ’ αριθ. ΕΣ. 3881/7.4.1994 πράξη του Νομάρχη 
Μαγνησίας, κηρύχθηκαν αναγκαστικώς απαλλοτριωτέα, 
βάσει του άρθρου 17 του Νόμου 890/1979, για δημόσια 
ωφέλεια, ήτοι για προστασία της γεωτρήσεως Χατζηαρ- 

γύρη από αστικά λύματα, τα ακίνητα που βρίσκονται στις 
θέσεις Ο.Τ. 1382-1383 Βορείων Συνοικιών του Δήμου 
Βόλου και που φαίνονται στο θεωρηθέν την 31.1.1994 
Κτηματολογικό Διάγραμμα της Τοπογράφου Μηχανικού 
Μπακλατσή Γραμματής και συγκεκριμένα: 

α) Ακίνητο υπό τα στοιχεία (ΤΙ Τ2 Τ3 Τ4 ΤΙ) εμβαδού 
1.199,02 τ.μ. φαιρομένης ιδιοκτησίας θανοπούλου Ευαν¬ 
θίας. 

β) Ακίνητο υπό τα στοιχεία (Τ6 5 6 Τ3 Τ2 ΤΙ Τ6) εμβα¬ 
δού 3.183,82 τ.μ. φαιρομένης ιδιοκτησίας θανοπούλου 
Ευανθίας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος, 14 Απριλίου 1994 
Ο Δήμαρχος 

ως Πρόεδρος Δ.Σ. της Δ.ΕΎ.Α.Μ.Β. 

ΔΗΜΗΤΡΗΣ ΠΙΤΣΙΩΡΗΣ 

-♦- 

ΑΝΑΚΟΙΝΩΣΕΙΣ 

Αριθ. Φ.913.3/44/50/4852 (6) 

Γνωστοποίηση παρακατάθεσης αποζημίωσης για την 
απαλλοτρίωση έκτασης στην Κοινότητα Λεπτής Ορε- 
στιάδας Ν. Έβρου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το Ν.Δ. 797/71 «Περί Αναγκαστικών Απαλλοτριώ¬ 
σεων». 

2. Την υπ’ αριθ. Γ 5815/19.12.93 (ΦΕΚ 914/21.12.93 
τ. Β’) κοινή απόφαση των Πρωθυπουργού και Υπουργού 
Εθνικής Αμυνας με την οποία καθορίζονται οι αρμοδιότη¬ 
τες στον Υφυπουργό Εθνικής Αμυνας Νικολάου Κουρή, 

γνωστοποιεί 

σε όσους διεκδικούν δικαιώματα κυριότητας καθώς και 
στους τυχόν ενυπόθηκους δανειστές και τρίτους γενικά 
διεκδικητές πάνω στην έκταση 593.640 τ.μ. που απαλλο¬ 
τριώθηκε με την υπ’ αριθ. 1001255/88/0010/1.2.91 
ΚΥΑ (ΦΕΚ 105/12.3.91 τ. Δ’) για στρατιωτικές ανάγκες, 
στην περιοχή Παλαιά Αμπέλια Κοινότητας Λεπτής Ορε- 
στιάδας Νομού Έβρου ότι η αποζημίωση που καθόρισε το 
Μονομελές Πρωτοδικείο Ορεστιάδος με την υπ’ αριθμ. 

10/963/55/92 απόφασή του για τα ακίνητα και τα υπερ¬ 
κείμενα αυτών όπως φαίνονται στο με ΑΚ 1498 κτηματο- 
λογικό διάγραμμα και στον αντίστοιχο κτηματολογικό πί¬ 
νακα που συντάχθηκε από τη ΓΥΣ την 31.12.1991 σύμ¬ 
φωνα με το άρθρο 24 του Ν.Δ. 797/71 και θεωρήθηκε νο¬ 
μότυπα, και σύμφωνα με το οποίον η προς απαλ-ση 
έκταση είναι ίση με 594.723 τ.μ., έχει κατατεθεί στο Τα¬ 
μείο Παρακαταθηκών και Δανείων και έχει εκδοθεί το υπ’ 
αριθμ. 2200/94 Γραμμάτιο Σύστασης Παρακαταθήκης 
συνολικού ποσού δρχ. εκατόν τριάντα εκατομμυρίων 
οκτασίων τριάντα εννέα χιλιάδων εξήντα (130.839.060). 

2. Η αποζημίωση αυτή θα καταβληθεί στους κατά το 
Νόμο δικαιούχους. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 31 Μαρτίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 


Αριθ. Φ.913.3/20/28/4257 (7) 

Γνωστοποίηση παρακαταθήκης αποζημίωσης για την 
απαλλοτρίωση έκτασης στη Χώρα Σάμου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το Ν.Δ. 797/71 «Περί Αναγκαστικών Απαλλοτριώσεων». 

2. Την αριθ. Γ. 5815/19.12.93 κοινή απόφαση του 
Πρωθυπουργού και του Υπουργού Εθνικής Αμυνας για τη 
μεταβίβαση αρμοδιοτήτων, 

γνωστοποιεί 

σε όσους διεκδικούν δικαιώματα κυριότητας καθώς και 
στους τυχόν ενυπόθηκους δανειστές και τρίτους γενικά 
διεκδικητές πάνω στην έκταση 23.366,7 τ.μ. που απαλλο¬ 
τριώθηκε με την υπ’ αριθ. 1058019/4924/0010/4.9.90 
ΚΥΑ (ΦΕΚ 529/3.10.90 τ. Δ’) για στρατιωτικές ανάγκες, 
στη Χώρα Σάμου ότι η αποζημίωση που καθόρισε το Μονο¬ 
μελές Πρωτοδικείο Σάμου με τις υπ' αριθμ. 23/880/192/ 
Ασφ/11.2.92 και 98/211/55 Ασφ/4.6.92 αποφάσεις του 
για τα ακίνητα και τα υπερκείμενα αυτών όπως φαίνονται 
στο με ΑΚ 1469 κτηματολογικό διάγραμμα και στον αντί¬ 
στοιχο κτηματολογικό πίνακα που συντάχθηκε από τη 
ΓΥΣσύμφωνα με το άρθρο 24 του Ν.Δ. 797/71 και θεωρή¬ 
θηκε νομότυπα, και σύμφωνα με τον όποιον η προς απλ- 
-ση έκταση είναι ίση με 22.300 τ.μ., έχει κατατεθεί το υπ’ 
ΑΡΙΘΜ. 2201/18.2.94 Γραμμάτιο Σύστασης Παρακατα¬ 
θήκης συνολικού ποσού δρχ. εκατόν εβδομήντα επτά 
εκατομμύρια ογδόντα πέντε χιλιάδες (177.085.000). 

2. Η αποζημίωση αυτή θα καταβληθεί στους κατά το 
Νόμο δικαιούχους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1994 

ο ΥΦΥΠΟΥΡΓΟΙ 

ΝΙΚΟΛΑΟΣ ΚΟΥΡΗΣ 

Αριθ. Γ1/Φ.500/6422 (8) 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή του 
Δήμου Δραπετσώνας και που απαλλοτριώθηκε υπέρ 
και με δαπάνη του ΟΣΚ, με σκοπό την ανέγερση διδα¬ 
κτηρίου του 2ου Δ.Σ. Δραπετσώνας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία 
«Οργανισμός Σχολικών Κτιρίων», που εδρεύει στην Αθήνα 
και επί της οδού Φαβιέρου 30, ειδοποιεί ότι συθμφωνα με 
την 1112524/8395/0010/12.3.1992 (ΦΕΚ 330/τ.Δ/ 
7.4.1992) κοινή απόφαση των Υπουργών Εθνικής Παι¬ 
δείας - θρησκευμάτων και Οικονομικών για την κήρυξη 
αναγκαστικής απαλλοτρίωσης, υπέρ και με δαπάνη του 
ΟΣΚ έκτασης εμβαδού 2.180 μ2 (και σύμφωνα με το ορι¬ 
στικό διάγραμμα του κτηματογράφου 2.152,10 μ2), που 
βρίσκεται στην περιοχή του Δήμου Δραπετσώνας και με¬ 
ταξύ των δρόμων Αριστοτέλους, 25ης Μαρτίου και Δραπετσώ¬ 
νας (ΟΤ24) και προορίζεται για την ανέγερση διδακτηρίου του 
2ου Δημοτικού Σχολ, Δραπετσώνας κατέθεσε στο Ταμείο Πα¬ 
ρακαταθηκών και Δανείων υπέρ των δικαιούχων ιδιοκτητών την 
οριστική αποζημίωση που καθορίσθηκε σύμφωνα με τη 48/ 
21.12.1992 απόφαση του Μονομελούς Πρωτοδικείου Πειραιά 
και την 448/1993 απόφαση του Εφετείου Πειραιά και εκδό- 
θηκε το 2291 /5.4.1994 γραμμάτιο σύστασης παρακαταθήκης 
για ποσό 178.088.500 δρχ. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος Δ.Σ. 

ΧΑΡΙΛΑΟΣ ΦΛΕΣΟΥΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 1285 (9) 

Τροποποίηση ρυμοτομικού σχεδίου διανομής οικισμού 
Πολυδρόοου Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70». 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Το από 2.4.85 «περί μεταβίβασης αρμοδιοτήτων 
στους Νομάρχες κλπ. 

5. Την παρ. 5 του άρθρου 38 του Ν. 1337/83. 

6. Το εγκεκριμένο σχέδιο διανομής οικισμού Πολυδρό- 


σου. 

7. Την αρ. 3/1994 απόφαση Κ.Σ. Πολυδρόοου. 

8. Τ ην αρ. 568/21.3.94 εισήγηση του ΤΠ-ΠΕ Ν. Άρτας 
προς το ΣΧΟΠ Ν. Άρτας. 

9. Τη με αρ. πρακτικού 2 (θέμα 3ο) της 24.3.94 ομό¬ 
φωνη γνωμοδότηση του Συμβουλίου ΧΟΠ Ν. Άρτας. 

Εγκρίνουμε την τροποποίηση του ρυμοτομικού σχε¬ 
δίου διανομής Κοινότητας Πολυδρόοου Ν. Άρτας με δη¬ 
μιουργία νέας Κοινότητας οδού εξ ολοκλήρου όπως μέσα 
στο κληροτεμάχιο 44α, κατά μήκος των ορίων αυτού, 
όπως φαίνεται χρωματισμένο με κόκκινο χρώμα στο τοπο- 
γραφικό διάγραμμα του Τεχνολόγου Πολ. Μηχ/κού Δημ. 
Ρίξου, που συνοδεύει την παρούσα. 

Από τις διατάξεις της παρούσας δεν προκύπτει δαπάνη 
εις βάρος της Κοινότητας Πολυδρόοου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 11 Απριλίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 

Αριθ. Οικ. 1284 (10) 

Τροποποίηση ρυμοτομικού σχεδίου Συν/σμού Αμπελίων 
Κοιν. Αμμοτόπου Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70». 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Το από 2.4.85 «περί μεταβίβασης αρμοδιοτήτων 
στους Νομάρχες κλπ. 

5. Το εγκεκριμένο ρυμοτομικό σχέδιο οικισμού Αμπε- 
λίων. 

6. Την αρ. 60/1993 απόφαση του Κ.Σ. Αμμοτόπου Άρ¬ 
τας. 


7. Την αρ. 3336/93/21.3.1994 εισήγηση του ΤΠ-ΠΕ 
Άρτας προς το ΣΧΟΠ Ν. Αρτας. 

8. Τη με αριθμό πρακτικού 2 (θέμα 2ο) της 24.3.94 ομό¬ 
φωνη γνωμοδότηση του Συμβουλίου ΧΟΠ Ν. Άρτας, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου 
οικισμού Αμπελίων Κοινότητας Αμμοτόπου Ν. Άρτας με 
κατάργηση τμήματος προβλεπόμενης κοινοτικής οδού, 
όπως φαίνεται χρωματισμένο με κόκκινο χρώμα στο διορ¬ 
θωμένο τοπογραφικό διάγραμμα του Πολ. Μηχ/κού Κων. 
Γιαννάκη, που συνοδεύει την παρούσα. 

Από τις διατάξεις της παρούσας δεν προκύπτει δαπάνη 
εις βάρος της Κοινότητας Αμμοτόπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 11 Απριλίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 










